Ad neɛneḍ ad d-nsumer yiwen n uslugen i yal tamnaḍt, akken yebɣu yili lḥal ur yesteɣlab ara fell-as win yellan din. Am akken daɣen ad nsunef ladɣa asufeɣ n yiḍrisen yesɛan asaɣ akked tsegmisent neɣ wid yenezwin s waṭas s usexdem n wugar n tentaliyin n din, d ayagi i d-yettawin aɛwiq n useḥbes d usefreq n usmatu n tira.Ur ilaq ara ad nemuɣel ɣar uslugen n tentaliyin am waken d ilugan ur nwulem ara yarna ur sufuɣen ara. Maca ilaq ad ten-neḥseb d akatar ibanen, anida i nezmer ad neǧǧ abrid i ibeddilen d ufran. Yerna mi ara d-naf imannneɣ deg tegnatin anida ur nezmir ad neṭṭef yiwen n ṛṛay (Md: A s yawi akked ad as yawi), ilaq ad nsekcem uk izubaz-agi yemgaraden deg "uslugen" yarna ad ten-yelmed uselmad akked unelmad. Arnu ɣer waya ilaq fell-aneɣ ad nsekcem kra seg yebdilen-agi daxel n" uslugen".